CHO ตุนงานในมือกว่า 2.68 พันลบ.
CHO ตุนงานในมือกว่า 2,676 ล้านบาท ทยอยรับรู้รายได้ตั้งแต่ไตรมาส 3/60 เป็นต้นไป
12 ก.ย. 2560

คุณสุรเดช ทวีแสงสกุลไทย กรรมการผู้จัดการใหญ่และประธานเจ้าหน้าที่บริหาร พร้อมด้วยคุณสมนึก แสงอินทร์ รองกรรมการผู้จัดการใหญ่ และคุณนิติธร ดีอำไพ รองประธานเจ้าหน้าที่บริหาร-การเงิน บริษัท ช ทวี จำกัด (มหาชน) หรือ CHO ร่วมนำเสนอข้อมูลบริษัทต่อนักลงทุน นักวิเคราะห์ และสื่อมวลชน ในงานบริษัทจดทะเบียนพบผู้ลงทุน (Opportunity Day) ประจำงวดผลการดำเนินงานไตรมาส 2/60
โดยบริษัทฯ มีปริมาณงานในมือ (Backlog) ประมาณ 2,676 ล้านบาท ซึ่งจะทยอยรับรู้รายได้ตั้งแต่ไตรมาส 3/60 เป็นต้นไป  เผยความคืบหน้าโครงการให้เช่าระบบบัตรโดยสารอิเล็กทรอนิกส์พร้อมอุปกรณ์ (E-Ticket) จํานวน 2,600 คัน อยู่ระหว่างติดตั้งระบบสแกนบัตรโดยสารบนรถเมล์ ขสมก. ให้ครบ 800 คัน ภายในวันที่ 1 ตุลาคม 2560 เพื่อรองรับการใช้บัตรผู้มีรายได้น้อย สนองนโยบายรัฐบาล